钦定古今图书集成/历象汇编/岁功典/第102卷 > 《说文》 > 十二支
## 钦定古今图书集成/历象汇编/岁功典/第102卷 > 《说文》 > 十二支

《子》十一月阳气动，万物滋入以为偁。

丑，纽也。十二月万物动用事，象手之形，时加丑，亦举
手时也。

寅，髌也。正月阳气动，去黄泉，欲上出，阴尚彊，象宀不
达，髌寅于下也。

卯，冒也。二月万物冒地而出，象开门之形，故二月为
天门。

辰，震也。三月阳气动，雷电振。民农时也。物皆生。从乙
匕，象芒达。厂声也。

巳，已也。四月阳气已出，阴气已藏，万物见，成文章，故
巳为蛇，象形。

午，忤也。五月阴气午逆，阳冒地而出。

“未”，味也。六月滋味也。五行木老于未，象木重枝叶也。
申，神也。七月阴气成体，自申东

酉，就也。八月黍成，可为酎酒，象古文“酉”之形。

戌，灭也。九月阳气微，万物毕成，阳下入地也。五行，土
生于戊，盛于戌，从“戊含一。”

亥，荄也。十月微阳起接盛阴。从二。二，古文上字。一人
男一人女也。从乙，象褢子咳咳之形。